การสังเกตและทดลอง การพูดกับแฟน การวิเคราะห์ความสงสัยของคุณ
พูดอีกแบบหนึ่งคือพิจารณาสิ่งที่คุณคิดว่าเขาหลอกใช้คุณเพื่อให้ได้มาซึ่งสิ่งนั้นและกำจัดมันโดยสิ้นเชิง จากนั้นจึงสังเกตปฏิกิริยาของเขา ในความสัมพันธ์ที่ดีจะมีหลายสิ่งที่ทำให้คนรักของคุณรู้สึกมีความสุขและเติมเต็ม ถ้าความสัมพันธ์ทุกข์ทรมานอย่างใหญ่หลวงเพราะการเปลี่ยนแปลงเพียงอย่างเดียวก็อาจจะเป็นปัญหาได้ ถ้าคุณไม่รู้ว่าต้องพูดอะไรกับเขาก็ลองพูดว่า “ฉันอยากมุ่งเน้นไปที่สายสัมพันธ์ทางอารมณ์ของเรา เราลองหยุดข้องเกี่ยวกันทางร่างกายสักพัก” ปฏิกิริยาของเขาจะบอกคุณว่าเขากำลังหลอกใช้คุณหรือเปล่า ถ้าเขาสนใจที่จะดำเนินความสัมพันธ์ต่อไปโดยไม่มีเซ็กส์ เขาก็จะยังคบกับคุณ ถ้าเขาไม่อยากคบกับคุณเราไม่ได้รับความใกล้ชิดทางร่างกายที่เขาต้องการ คุณก็ควรทิ้งเขา จำไว้ว่ามันคือร่างกายของคุณ สิ่งที่สำคัญที่สุดคือเมื่อคุณพูดว่า “ไม่” แฟนของคุณก็ควรเคารพสิ่งนั้น บอกเขาว่าคุณรู้สึกไม่อยากใช้เงินอีกต่อไปและหาข้ออ้างถ้าจำเป็น มันเป็นเรื่องที่เข้าใจได้ถ้าแฟนของคุณไม่มีเงินเพื่อปรนเปรอคุณแต่มันไม่โอเคถ้าเขาขอให้คุณปรนเปรอเขา ถ้าความสนใจหายไปเมื่อไม่มีเงินก็เป็นเรื่องที่ไม่ดี   บอกแฟนของคุณว่า “ฉันต้องเริ่มเก็บเงินแล้วเพราะฉะนั้นฉันจะหยุดใช้เงินจำนวนมาก” จากนั้นถ้าเขาขอเงินคุณหรือขอให้คุณจ่ายบางอย่าง คุณก็สามารถย้ำเตือนเขาถึงเรื่องนี้ อีกครั้งที่ปฏิกิริยาของเขาจะบอกสิ่งที่คุณต้องการรู้ คุณสามารถใช้วิธีเดียวกันกับสิ่งอื่นที่แฟนของคุณอาจจะกำลังหลอกใช้คุณเพื่อให้ได้มา เช่น ความมีชื่อเสียง ของขวัญ และอื่นๆ มันอาจจะดูทรหดในตอนแรกแต่แฟนที่ดีจะยังคบกับคุณถ้าเขาคิดว่าความสัมพันธ์นั้นคุ้มค่า เมื่อคุณรู้สึกว่าคุณมีความสุขอยู่ในความรักนี้ คุณอาจจะไม่สังเกตว่าแฟนของคุณทำอะไรให้คุณบ้างหรือเปล่า คุณอาจจะหลงระเริงกับใครบางคนจนคุณหาข้ออ้างให้กับเขา อย่างไรก็ตาม เริ่มใส่ใจสิ่งที่เขาทำและไม่ทำให้กับคุณ สิ่งนี้ไม่จำเป็นว่าต้องเป็นช่อกุหลาบหรือมื้อเย็นราคาแพง มันสามารถเป็นวิธีที่เรียบง่ายในการแสดงออกว่าเขาใส่ใจ  เช่น เขาเคยทำสิ่งที่เรียบง่ายแต่มีความหมายหรือเปล่า เช่น ซื้อกาแฟมาให้คุณเมื่อเขารู้ว่าคุณเหนื่อยหรือส่งข้อความให้กำลังใจเมื่อเขารู้ว่าคุณกำลังมีวันที่ไม่ดี? ถ้าเขาบอกคุณว่าเขาชอบอารมณ์ขันของคุณและอยากได้ยินปัญหาของคุณ เขาก็อาจจะใส่ใจจริงๆ ถ้าเขามักจะพูดถึงความสวยของคุณก่อนที่จะขออะไรบางอย่าง คุณก็ควรระวัง  ใส่ใจเป็นพิเศษกับสิ่งที่เขาทำเมื่อเขาไม่ได้รับสิ่งตอบแทน ถ้าเขาทำสิ่งที่ดีเพื่อให้คุณรู้สึกดีก็เป็นสัญญาณที่ยอดเยี่ยม คุณไม่จำเป็นต้องประกาศบอกแฟนว่าคุณต้องการ “พัก” แต่หาวิธีเพื่อหลบไปอยู่กับตัวเองสักพัก คุณจะยอมรับพฤติกรรมที่ไม่ดีหรือเมินเฉยต่อสัญญาณเตือนได้ง่ายเมื่อคุณอยู่กับแฟน ไม่ว่าความรักจะทำให้คุณตาบอดหรือคุณกลัวที่จะปฏิเสธเขากับเรื่องบางอย่าง คุณอาจจะไม่สามารถไต่ตรองได้อย่างถี่ถ้วนเมื่อคุณอยู่กับเขา  เมื่อคุณอยู่ห่างเขาก็ควรนึกถึงความสัมพันธ์ คุณได้รับสิ่งที่คุณให้เขาอย่างเท่าเทียมกันหรือไม่? ความสัมพันธ์ที่ดีคือการได้รับจากทั้งสองฝ่าย เมื่อคุณให้พื้นที่กับเขา คุณยังจะเห็นว่าเขาทำอะไรด้วยตัวเองโดยไม่มีสิ่งที่เขาต้องการหลอกใช้คุณ คุณต้องทำให้เขารู้ว่าคุณต้องการพูดเรื่องที่สำคัญ ไม่เช่นนั้นเขาอาจจะรู้สึกถูกโจมตีและเสียใจกับการพูดคุยอย่างไม่ทันได้ตั้งตัว สิ่งนี้จะให้เวลากับเขาเพื่อพิจารณาความสัมพันธ์และเตรียมตัวสำหรับบทสนทนาพี่ต้องใช้ความคิด การวางแผนที่จะพูดจะทำให้คุณมีเวลาสงบจิตสงบใจ รวบรวมความคิด และหาวิธีที่จะพูดกับเขา  คุณต้องเริ่มบทสนทนาอย่างสงบและมีชั้นเชิง ถึงแม้ว่าคุณรู้สึกเจ็บปวดและโกรธแต่บทสนทนาจะไม่ได้ผลถ้าคุณมัวแต่ร้องไห้และด่าทอเขา ตรงไปตรงมาและอย่าโจมตีเขา อย่าลดความสำคัญของสิ่งที่คุณรู้สึกหรือเก็บงำความรู้สึกของคุณเอาไว้ อารมณ์ของคุณมีอยู่จริงและคุณไม่ควรรู้สึกอายที่ต้องระบายความรู้สึกของตัวเองออกมาเพียงเพราะมันอาจจะทำให้คุณไม่สบายใจ การพูดถึงความรู้สึกของคุณจะทำให้เขาสามารถอธิบายปลอบประโลม สารภาพ หรือปรับปรุงพฤติกรรมของเขา  เริ่มด้วยประโยคที่ขึ้นต้นด้วย “ฉัน” แทนที่จะขึ้นต้นด้วย “คุณ” เพื่อไม่ให้เขาคิดว่าคุณกำลังโจมตีเขา ลองพูดว่า “ฉันรู้สึกเสียใจที่เราได้ใช้เวลาด้วยกันเฉพาะตอนกลางคืน” จะฟังดูดีกว่า “คุณชอบโทรมาหาฉันตอนกลางคืนและฉันไม่ชอบเลย” ถึงแม้ว่าคุณมั่นใจว่าสิ่งที่คุณกลัวเป็นเรื่องจริงและเขากำลังหลอกใช้คุณแต่มันจะทำให้คุณมั่นใจถ้าคุณปล่อยให้เขาอธิบายตัวเอง อย่าขัดจังหวะเขาเพราะมันจะยิ่งเพิ่มความตึงเครียดของสถานการณ์ ถ้าคุณไม่เห็นด้วยกับสิ่งที่เขาพูดก็ควรรอให้เขาพูดจบก่อนเพื่อโต้แย้ง การที่คุณปล่อยให้เขาพูดจะช่วยให้คุณวิเคราะห์ปฏิกิริยาของเขาหลังจากที่คุณพูดความกังวลของคุณเรียบร้อยแล้ว เขารู้สึกเสียใจและสำนึกผิดหรือไม่หรือเขาโต้แย้งและทำตัวหยาบคาย?  จำไว้ว่าความรู้สึกของคุณนั้นมีค่า ถึงแม้ว่าแฟนของคุณเชื่อว่าเขาไม่ได้ทำอะไรผิดแต่อย่าปล่อยให้เขาทำให้คุณรู้สึกผิดที่คุณรู้สึกแบบนั้น เมื่อคุณได้พูดสิ่งที่อยู่ในหัวของคุณและแฟนของคุณได้รับรู้ความรู้สึกของคุณแล้วก็ควรตัดสินใจว่าคุณจะเดินหน้าต่อไปอย่างไร ถ้าเขาไม่ให้คำอธิบายและคำขอโทษที่ให้การปลอบโยนและความคิดบวกเกี่ยวกับอนาคตของความสัมพันธ์ก็อาจจะถึงเวลาที่ต้องยุติความสัมพันธ์นี้   ถ้าคุณจะคบกันต่อไปและพอใจว่าเขาทำสิ่งต่างๆ ด้วยเหตุผลที่ถูกต้องก็ควรวางแผนกับเขา ถ้าคุณรู้สึกเจ็บปวดและรู้สึกว่าคุณให้มากกว่าได้รับก็ต้องหาวิธีจัดการปัญหาเหล่านี้ ไม่เช่นนั้นคุณจะพบเจอกับสถานการณ์แบบเดิมอีก คุณจะได้รับข้อมูลที่มีค่าจากการรับรู้สิ่งที่ทำให้คุณรู้สึกไม่สบายใจ การรักษาจุดยืนของตัวเอง การเผชิญหน้ากับสถานการณ์ และการเดินหน้าต่อไป คุณรับรู้สิ่งที่คุณจะยอมรับและไม่ยอมรับจากสถานการณ์เหล่านี้ สร้างกลยุทธ์เพื่อรับมือกับความขัดแย้ง และพัฒนาทักษะในการแก้ไขความขัดแย้งของคุณ มันเจ็บปวดที่ถูกหลอกใช้แต่มันให้โอกาสคุณเพื่อเรียกร้องความเคารพและการปฏิบัติที่ดีกว่าเดิมในอนาคต เขาต้องการเจอคุณแค่ตอนกลางคืนหรือเปล่า? เขาแค่อยากใช้เวลากับคุณคนเดียวหรือเปล่า? บางทีเขาอาจจะบังเอิญมีเวลาให้คุณเมื่อคุณได้รับเชิญไปงานปาร์ตี้ ลองพิจารณาว่าเขาต้องการเจอคุณเมื่อไหร่เพราะสิ่งนี้สามารถบอกเจตนาของเขาได้มากมาย ถ้าเขาต้องการอยู่กับคุณแค่ในห้องนอนก็เป็นสัญญาณอันตราย ถ้าเขาไม่เคยพาคุณไปเจอเพื่อนๆ แต่มักจะอยู่ตามลำพังในบ้านของเขาก็แปลว่าเขาไม่อยากพาคุณไปในที่สาธารณะและเป็นส่วนหนึ่งในชีวิตของเขาอย่างเป็นทางการ พิจารณารายละเอียดของแต่ละสิ่ง พิจารณาว่าเขาพูดหรือทำบางอย่างที่รบกวนคุณหรือทำให้คุณอึดอัดหรือเปล่า การเขียนสิ่งเหล่านี้คือวิธีที่ดีในการรวบรวมความคิดและพิจารณาความกังวลที่อาจจะก่อตัวขึ้นในหัวของคุณจนถึงปัจจุบัน มันเป็นพฤติกรรมซ้ำซ้อนหรือคุณยังโกรธแค้นสิ่งที่เขาทำเมื่อ 6 เดือนก่อน? ถึงแม้ว่าคุณควรดูแลตัวเองและมีจุดยืนของคุณแต่มีบางเวลาที่คุณควรพร้อมให้อภัยและลืมถ้าเขาพูดว่าเขาขอโทษ#*การลืมโทรหาคุณเมื่อเขาบอกว่าจะโทรเป็นเรื่องที่น่ารำคาญ การยกเลิกนัดในวันเกิดคุณเพราะเขามีบางอย่างที่ต้องทำเป็นเรื่องที่ยอมรับไม่ได้ เขียนสิ่งเหล่านี้และซื่อสัตย์กับตัวเองว่าการกระทำของเขาเลวร้ายแค่ไหนและทำให้คุณรู้สึกแย่อย่างไร บางครั้งผู้คนรอบตัวอาจจะเห็นสิ่งที่คุณมองไม่เห็น คำนินทา คำเตือน และคำแนะนำจากผู้คนอาจจะเป็นสิ่งที่มีประโยชน์เมื่อคุณรู้สึกขัดแย้ง อย่างไรก็ตาม จำไว้ว่ามีเพียงคุณกับแฟนของคุณเท่านั้นที่อยู่ในความสัมพันธ์ อย่าพูดถึงเรื่องที่ไม่ดีในความสัมพันธ์กับใครก็ตามและคนที่จะรับฟัง สิ่งนี้อาจจะสร้างปัญหาเพิ่มขึ้นได้ ปรึกษาเฉพาะผู้คนที่ไว้ใจได้และมีเจตนาดีกับคุณเท่านั้น ถ้าหากคุณได้พิจารณาสถานการณ์ พูดกับคนที่คุณไว้ใจ และตัดสินใจว่าความระแวงของคุณเป็นสิ่งที่โง่เขลาแล้ว คุณก็ต้องเดินหน้าต่อไป บางทีคุณอาจจะมีปัญหาเรื่องความมั่นใจที่คุณต้องจัดการเพื่อให้รู้สึกมั่นใจในความสัมพันธ์นี้ ถ้าคุณแน่ใจว่ามีเหตุผลที่คุณควรลำบากใจ คุณก็ต้องดูว่าจะเผชิญหน้ากับสถานการณ์กับแฟนของคุณอย่างไร
หยุดให้สิ่งที่คุณคิดว่าเขาต้องการ. บอกแฟนของคุณว่าคุณต้องการหยุดสักพักถ้าคุณคิดว่าเขาหลอกใช้คุณเพื่อเซ็กส์หรือการแสดงออกทางร่างกายอย่างอื่น ถ้าเขาเพียงต้องการอยากอยู่กับคุณในห้องนอนตอนกลางคืนก็บอกเขาว่าคุณอยากไปนอกบ้านในช่วงกลางวัน เมื่อเขาเริ่มใกล้ชิดคุณทางร่างกายก็ให้ย้ำเตือนเขาว่าคุณไม่สนใจสิ่งนั้นในตอนนี้ ขอให้เขาเคารพขอบเขตของคุณ 
 เก็บเงินของคุณถ้าคุณคิดว่ามันคือสิ่งที่แฟนของคุณต้องการ. สังเกตสิ่งที่เขาทำให้คุณ. สังเกตความแตกต่างระหว่างคำชมเชยที่หวานแหววกับคำป้อยอ. ใช้เวลาอยู่กับตัวเอง. หาเวลาพูดคุยและเข้าสู่สถานการณ์อย่างสงบ. พูดถึงความกังวลของคุณ. ปล่อยให้แฟนพูด. ตัดสินใจว่าคุณจะเดินหน้าต่อไปอย่างไรไม่ว่าจะในฐานะของคู่รักหรือคนโสด. จดจำสิ่งที่คุณเรียนรู้และใช้มัน. พิจารณาว่าเขาต้องการใช้เวลากับคุณ “เมื่อไหร่”. พิจารณาว่าเขาต้องการใช้เวลากับคุณ “ที่ไหน”. เขียนสิ่งที่เป็นสัญญาณอันตรายและสัญญาณเตือน. พูดกับเพื่อนและครอบครัวที่คุณไว้ใจ. ตัดสินใจว่าจะทำอย่างไร.
https://www.wikihow.com/Know-if-Your-Boyfriend-Is-Using-You https://www.wikihow.com/Know-if-Your-Boyfriend-Is-Using-You https://www.wikihow.com/Know-if-Your-Boyfriend-Is-Using-You
Observing and Experimenting Talking to Your Boyfriend Analyzing Your Suspicion